ai4bharat/Pralekha huggingface dataset:
ऊर्जा मंत्रालय
पूर्व आशिया शिखर परिषदेच्या उर्जा मंत्र्यांची 15 वी बैठक
नवी दिल्ली, 16 सप्टेंबर 2021
पूर्व आशिया शिखर परिषदेच्या उर्जा मंत्र्यांची 15 वी बैठक आज दूरदृश्य प्रणालीद्वारे झाली. केंद्रीय उर्जा राज्य मंत्री क्रिशन पाल गुर्जर आणि इतर वरिष्ठ अधिकारी या बैठकीला उपस्थित होते.
‘वुई केअर, वुई प्रीपेअर, वुई प्रॉस्पर’ अर्थात आम्ही काळजी घेऊ, सज्ज राहू आणि प्रगती करू अशी या बैठकीची संकल्पना आहे. उर्जा सुरक्षितता आणि उर्जा संक्रमण उद्दिष्ट साध्य करण्यासाठी आसियान देशांचे प्रयत्न समन्वित करण्याचा याचा उद्देश आहे. या प्रयत्नातून आपल्या प्रांतातल्या जनतेचे हित साधले जाणार आहे.
भारतासाठी आसियान अतिशय महत्वाचा प्रदेश असल्याचा पुनरुच्चार भारताने केला. आसियानशी संपर्क राखणे हा अॅक्ट इस्ट धोरण आणि रणनीती अंतर्गत असलेला महत्वाचा घटक आहे. भारताच्या इंडो- पॅसिफिक दृष्टिकोनाचा अॅक्ट इस्ट हा मध्यवर्ती घटक आहे.
भारताचे उर्जा संक्रमण नियोजन, धोरणे, आव्हाने आणि कार्बन उत्सर्जन कमी करण्यासाठीचे प्रयत्न याबाबत मंत्र्यांनी संक्षिप्त माहिती दिली.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
ऊर्जा मंत्रालय
केरळची जलविद्युत क्षमता वाढवण्यासाठी एनएचपीसी पुरवणार केरळ राज्य वीज मंडळाला सल्लागार सेवा
नवी दिल्ली, 17 जून 2023
एनएचपीसी मर्यादित आणि केरळ राज्य वीज मंडळ मर्यादित यांच्यात सामंजस्य करारावर झाला आहे. या अंतर्गत एनएचपीसी मर्यादित तर्फे, केरळ राज्य वीज मंडळाच्या चालू प्रकल्पांच्या तसेच प्रस्तावित प्रकल्पांच्या संरचनेची पडताळणी करण्यासाठी सल्लागार सेवा प्रदान केली जाणार आहे. या सामंजस्य करारांतर्गत, केरळ राज्याची जलविद्युत क्षमता जलद विकसित करण्यासाठी, तांत्रिक - व्यावसायिकदृष्ट्या व्यवहार्य पद्धतीने, स्वच्छ ऊर्जा संक्रमणाच्या दिशेने एक सक्षमक म्हणून एनएचपीसी मर्यादित आणि केरळ राज्य वीज मंडळ मर्यादित यांनी हातमिळवणी केली आहे.
एनएचपीसी मर्यादितचे कार्यकारी संचालक  रजत गुप्ता आणि केरळ राज्य वीज मंडळ मर्यादित चे संचालक  राधाकृष्णन जी यांनी 16 जून 2023 रोजी या सामंजस्य करारावर स्वाक्षरी केली.
सामंजस्य करारावर स्वाक्षरी करताना एनएचपीसी मर्यादितचे कार्यकारी संचालक , आणि केरळ राज्य वीज मंडळ मर्यादित चे संचालक 
या सामंजस्य करारावर स्वाक्षरी करण्यापूर्वी केरळ राज्य वीज मंडळ मर्यादित चे अध्यक्ष आणि व्यवस्थापकीय संचालक यांच्यासोबत एक संक्षिप्त बैठकही झाली. केरळ राज्य वीज मंडळ मर्यादित बरोबर काम करत असल्याबद्दल, मंडळाच्या मुख्य व्यवस्थापकीय संचालकांनी एनएचपीसीचे मुख्य व्यवस्थापकीय संचालक आर. के. विष्णोई यांचे आभार मानले आणि एनएचपीसीच्या तांत्रिक कौशल्याप्रती आणि तज्ञ कर्मचाऱ्यांप्रती दृढ विश्वास व्यक्त केला.M.Pange/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 49
पेट्रोलियम आणि नैसर्गिक वायू मंत्रालय
पेट्रोलियम आणि नैसर्गिक गॅस मंत्रालयाने हाती घेतलेल्या प्रशासनात्मक सुधारणा
नवी दिल्ली, 7 जानेवारी 2019
पेट्रोलियम मंत्रालयाने गेल्या चार वर्षात गॅस दर विपणन विषयक सुधारणा, राष्ट्रीय गॅस ग्रीडचा विकास, वाहतूक क्षेत्रासाठी एलएनजी/सीएनजीला प्रोत्साहन, प्रधानमंत्री उज्ज्वला योजनेद्वारे गॅस जोडण्या, ‘पहल’द्वारे एलपीजी ग्राहकांना अनुदान, 8 राज्ये/केंद्रशासित प्रदेश केरोसिनमुक्त जाहीर, पीडीएस केरोसिनमध्ये थेट लाभ हस्तांतरण, डिजिटल पेमेंटला प्रोत्साहन, जनतेचे जीवन सुकर करण्यासाठी नागरिक केंद्रीय उपक्रम, राष्ट्र उभारणीसाठी कंपन्यांना सामाजिक उत्तरदायित्वासाठी उच्च दर्जा निश्चित करणे, बायोडिझेल कार्यक्रमाला प्रोत्साहन यासारखे महत्वाचे धोरणात्मक उपक्रम आणि सुधारणा हाती घेतल्या आहेत.
B.Gokhale/N.Chitale/P.Malandkar
(Visitor Counter : 68
पंतप्रधान कार्यालय
माजी पंतप्रधान इंदिरा गांधी यांची पुण्यतिथीनिमित्त पंतप्रधानांनी त्यांना वाहिली आदरांजली
नवी दिल्ली, 31 ऑक्टोबर 2021
माजी पंतप्रधान श्रीमती इंदिरा गांधी यांच्या पुण्यतिथीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
एका ट्विटमध्ये पंतप्रधान म्हणाले;
"भारताच्या माजी पंतप्रधान,श्रीमती इंदिरा गांधी जी यांच्या पुण्यतिथीनिमित्त त्यांना आदरांजली अर्पण करत आहे."S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
भारत आणि बोलिव्हिया यांच्यात भूविज्ञान आणि खनिज संसाधन क्षेत्रातल्या सामंजस्य कराराला केंद्रीय मंत्रिमंडळाची मान्यता
नवी दिल्ली, 15 एप्रिल 2019
भारत आणि बोलिव्हिया यांच्यात भूविज्ञान आणि खनिज संसाधन क्षेत्रात सहकार्य करण्यासाठीच्या सामंजस्य कराराला पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळ बैठकीत पूर्वलक्षी प्रभावाने मान्यता देण्यात आली. या करारावर मार्च 2019 मधे स्वाक्षऱ्या झाल्या होत्या.
प्रभाव –
खनिज संसाधन क्षेत्रात भारत आणि बोलिव्हिया यांच्यातल्या सहकार्यासाठी या सामंजस्य करारामुळे संस्थात्मक यंत्रणा निर्माण होणार आहे.
N.Sapre/N.Chitale/D.Rane
(Visitor Counter : 59
राष्ट्रपती कार्यालय
सुलतानपूर लोधी येथे श्री गुरु नानक देव जी यांच्या 550 व्या जयंती समारंभाला राष्ट्रपती उपस्थित
(नवी दिल्ली, 12 नोव्हेंबर 2019
राष्ट्रपती राम नाथ कोविंद पंजाब मधील कपूरथला इथल्या सुलतानपूर लोधी येथे श्री गुरु नानक देव जी यांच्या 550 व्या जयंती समारंभाला आज उपस्थित राहिले.
यावेळी राष्ट्रपतींनी गुरु नानक देव जी यांच्या 550 व्या जयंतीनिमित्त देशातील तसेच जगभरातील शीख बांधवांना शुभेच्छा दिल्या.. सुलतानपूर लोधी जिथे गुरु नानक यांनी ज्ञान प्राप्त केले , त्या ठिकाणी कार्यक्रमात सहभागी होणे हे आपले सौभाग्य असल्याचे राष्ट्रपती म्हणाले.
गुरु नानक देवजी यांनी समानता , बंधुभाव, करुणेची शिकवण देऊन लोकांना जात-पात, धर्माच्या जोखडातून मुक्त करण्याचा प्रयत्न केला असे राष्ट्रपती म्हणाले. गुरु नानक देवजी यांचे सच्चे अनुयायी त्यांनी दाखवलेल्या मार्गावर चालतात आणि सर्वांच्या कल्याणासाठी झटतात असे ते म्हणाले. म्हणूनच आज जगभरात ते यशस्वी झाले आहेत. महान गुरूंच्या शिकवणीचे पालन करून आपला देश आणि जगाला सर्वोत्तम बनवण्यात योगदान देऊ या असे ते म्हणाले.
B.Gokhale/S.Kane/P.Kor
रस्ते वाहतूक आणि महामार्ग मंत्रालय
सुरक्षिततेशी तडजोड न करता भांडवली खर्च कमी करण्यासाठी भारतात बोगदे खोदण्याच्या आधुनिक संकल्पना आत्मसात करण्याची गरज- नितीन गडकरी
नवी दिल्ली, 5 मे 2021
बोगदे खोदण्याच्या अद्ययावत संकल्पना आत्मसात करून घेण्याची भारताला गरज आहे, जेणेकरून मोठ्या भांडवली खर्चात कपात करता येईल, असे मत केंद्रीय रस्ते वाहतूक आणि महामार्ग तथा सूक्ष्म, लघु आणि माध्यम उद्योग मंत्री नितीन गडकरी यांनी व्यक्त केले. बोगद्यांजवळ स्मार्ट शहरे विकसित करून, तसेच रस्ते वाहतूक सुविधा आणि अन्य सोयीसुविधा उभारून महसुलात वाढ करता येईल, असेही त्यांनी सांगितले.
'रस्त्यांवरील बोगद्यांविषयीच्या' आंतरराष्ट्रीय वेबिनारमध्ये दूरदृश्य प्रणालीच्या माध्यमातून ते आज बोलत होते. या बोगद्यांबाबतीत नवीन प्रकार, त्यातील अभिनव संकल्पना आणि नव्या दिशा- अशा व्यापक विषयावर या वेबिनारमधे चर्चा झाली. 'प्रि-कास्ट तंत्रज्ञान' वापरून बोगदे आणि नदी / सागरांखालील जलमग्न बोगदे खोदण्याच्या पद्धतींकडे लक्ष देण्याची गरज गडकरी यांनी यावेळी व्यक्त केली. "सुरक्षेशी तडजोड न करता भांडवली खर्च कमी करणारे स्वस्त, किफायतशीर आणि अद्ययावत बोगदा-निर्मिती तंत्रज्ञान घेऊन या क्षेत्रातील भागीदारांनी व हितसंबंधीयांनी पुढे यावे", असे आवाहनही त्यांनी केले. भारतातील राष्ट्रीय महामार्गांची लांबी 1.37 लाख किलोमीटर असून एकूण रहदारीच्या 40% भाग त्यावरून देशाच्या कानाकोपऱ्यापर्यंत प्रवास करतो असेही मंत्रिमहोदयांनी सांगितले. बोगदे खोदण्यासाठी जगभरातील उत्तमोत्तम तंत्रज्ञान आत्मसात आणि स्वीकृत करण्याची गरज असल्याचेही ते म्हणाले.
या वेबिनारमध्ये, रस्ते आणि महामार्ग राज्यमंत्री जनरल  डॉ.व्ही.के.सिंग म्हणाले, "दुर्गम आणि हिवाळ्यात टोकाच्या हवामानामुळे संपर्क तुटणाऱ्या क्षेत्रांपर्यंत पोहोचता येण्यासाठी अधिकाधिक बोगदे तयार करण्यावर मंत्रालयाचा भर आहे."
भारतीय रस्ते परिषद, रस्ते आणि महामार्ग मंत्रालय आणि जागतिक रस्ते संघटना- यांनी एकत्रितपणे या वेबिनारचे आयोजन केले होते.
पूर्ण कार्यक्रम आपणास पुढील लिंकवर पाहता येईल- https://www.youtube.com/watch?v=LHuZRuUvxUMM.Chopade/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
सुक्ष्म, लघु आणि मध्यम उदयोग मंत्रालय
नारायण राणे यांच्या अध्यक्षतेखाली राष्ट्रीय एमएसएमई मंडळाची  19 वी बैठक
राणे यांनी जागतिक उद्योजकता देखरेख  भारत अहवाल 2021-22 केला प्रकाशित आणि औपचारिकीकरण प्रकल्पाचा केला प्रारंभ
नवी दिल्ली, 11 जानेवारी 2023
केंद्रीय सूक्ष्म, लघु आणि मध्यम उद्योग  मंत्री नारायण राणे यांच्या अध्यक्षतेखाली आज नवी दिल्ली येथे राष्ट्रीय एमएसएमई मंडळाची  ची 19 वी बैठक झाली. एमएसएमई राज्यमंत्री भानु प्रताप सिंह वर्मा यावेळी उपस्थित होते. केंद्र आणि राज्य सरकारचे वरिष्ठ अधिकारी, विविध उद्योग संघटनांचे पदाधिकारी आणि इतर प्रतिनिधीही या बैठकीला उपस्थित होते.
यावेळी नारायण राणे यांनी जागतिक उद्योजकता देखरेख  भारत अहवाल 2021-22 जारी केला आणि औपचारिकीकरण प्रकल्पाचा प्रारंभ केला. एमएसएमई मंत्रालयाने भारतीय लघु उद्योग विकास बँकेसोबत औपचारिकीकरण प्रकल्पासाठी सामंजस्य करारावर स्वाक्षरी केली. या बैठकीत चर्चेदरम्यान, 14 सप्टेंबर 2022 रोजी झालेल्या राष्ट्रीय एमएसएमई मंडळाच्या 18 व्या बैठकीच्या इतिवृत्तांताला मंजुरी देण्यात आली. 18 व्या बैठकीतील एमएसएमई मंत्रालयाशी संबंधित सर्व शिफारशी लागू करण्यात आल्याचे कृती अहवालात दिसून आले. एमएसएमईशी संबंधित विविध मुद्यांवर म्हणजेच एमएसएमई क्षेत्राचे औपचारिकीकरण आणि पतपुरवठा समस्या,एमएसएमई क्षेत्रातील कामगिरी आणि वेग वाढवणे  यासंदर्भात अंमलबजावणी आणि एमएसएमई क्षेत्राची परिभाषा यासंदर्भात मंडळाच्या सदस्यांशी चर्चा करण्यात आली.
सभेच्या अध्यक्षस्थानावरून राणे यांनी सभासदांनी केलेल्या सर्व बहुमूल्य सूचनांचा योग्य तो विचार केला जाईल, असे आश्वासन दिले.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
राष्ट्रपती कार्यालय
राष्ट्रपती द्रौपदी मुर्मू यांनी नेपाळचे राष्ट्रपती राम चंद्र पौडेल यांच्याशी दूरध्वनीवरून साधला संवाद
राष्ट्रपती द्रौपदी मुर्मू यांनी आज संध्याकाळी नेपाळचे राष्ट्रपती राम चंद्र पौडेल यांच्याशी दूरध्वनीवरून संभाषण केले.
राम चंद्र पौडेल यांनी नेपाळच्या राष्ट्रपतीपदाची सूत्रे हाती घेतल्याबद्दल राष्ट्रपती मुर्मू यांनी त्यांचे अभिनंदन केले. त्या सध्या केरळच्या दौऱ्यावर आहेत.
भारत आणि नेपाळमधील अद्वितीय आणि बहुआयामी संबंधांबाबत दोन्ही राष्ट्रपतींनी विचारांचे आदान-प्रदान केले. द्विपक्षीय सहकार्य आणखी वाढवण्याच्या उपाययोजनांवर आणि दोन्ही देशांतील लोकांमधील मैत्रीचे बंध अधिक दृढ करण्यासाठीच्या मार्गांवर त्यांनी चर्चा केली.
राष्ट्रपती पौडेल यांच्या मार्गदर्शनाखाली भारत-नेपाळ द्विपक्षीय संबंध अधिक उंची गाठतील, असा विश्वास राष्ट्रपती मुर्मू यांनी व्यक्त केला.
संरक्षण मंत्रालय
पाकिस्तानकडून नियंत्रणरेषेचे उल्लंघन
नवी दिल्ली, 20 डिसेंबर 2021
जम्मू आणि काश्मीरमध्ये भारतीय लष्कराच्या कार्यान्वयन नियंत्रणाखाली असणाऱ्या नियंत्रणरेषेवर 30 नोव्हेंबर 2019 ते 29 नोव्हेंबर 2021 या काळात एकूण 5,601 वेळा युद्धबंदी/शस्त्रसंधी कराराचे उल्लंघन झाल्याची नोंद झाली. पाकिस्तानकडून होणाऱ्या शस्त्रसंधी उल्लंघनाला प्रत्युत्तर देण्याचे पूर्ण स्वातंत्र्य फॉरवर्ड चौक्यांवर तैनात सैन्यबळाला असते. भारतीय लष्कराने प्रत्युत्तरादाखल केलेल्या कारवायांमध्ये पाकिस्तानी चौक्या आणि जवानांचे लक्षणीय नुकसान झाले आहे.
संरक्षण राज्यमंत्री अजय भट्ट यांनी आज राज्यसभेत डॉ.अनिल अग्रवाल यांना लेखी उत्तर देताना ही माहिती दिली.S.Tupe/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 176.52 cr vaccine doses have been administered so far under Nationwide Vaccination Drive
- India's Active caseload currently stands at 1,48,359
- Active cases stand at 0.35%
- Recovery Rate currently at 98.46%
- 30,009 recoveries in the last 24 hours increases Total Recoveries to 4,22,19,896
- 14,148 new cases recorded in the last 24 hours
- Daily positivity rate 
- Weekly Positivity Rate 
- 76.35 cr Total Tests conducted so far; 11,55,147 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 24 फेब्रुवारी 2022
आरोग्य मंत्रालयाची कोविड-19 घडामोडींवरील माहिती
गेल्या 24 तासात 30.49  लाख मात्रा कोविड-19 प्रतिबंधक देण्यात आल्या. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताने 176.52  कोटी मात्रांचा टप्पा पार केला आहे. 2,01,49,530 सत्रातून हे लसीकरण पार पडले आहे.
गेल्या 24 तासात 30,009 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,22,19,896.झाली आहे. परिणामी, भारतात रुग्ण बरे होण्याचा दर 98.46% झाला आहे.
गेल्या 24 तासात 14,148 नव्या कोरोना रुग्णांची नोंद झाली. देशातील उपचाराधीन रुग्णांची संख्या सध्या 1,48,359 आहे. देशातील आतापर्यंतच्या एकूण बाधित रुग्णसंख्येच्या ती 0.35%आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 11,55,147 चाचण्या करण्यात आल्या. भारताने आतापर्यंत एकूण 76.35  कोटींहून अधिक चाचण्या केल्या आहेत. देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.60% तर दैनंदिन पॉझिटिव्हिटी दर 1.22% आहे.
इतर अपडेट्स :
महत्त्वाचे ट्विट्सS.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
अर्थ मंत्रालय
वीस राज्यांना खुल्या बाजारातून 68,825 कोटी रुपये कर्ज घेण्याची परवानगी
महाराष्ट्राला 15,394 कोटी रुपये अतिरिक्त कर्जाची परवानगी
नवी दिल्ली, 13 ऑक्टोबर 2020
वित्त मंत्रालयाच्या व्यय विभागाने आज 20 राज्यांना खुल्या बाजारातून कर्जाच्या माध्यमातून अतिरिक्त 68,825 कोटी रुपये घेण्याची परवानगी दिली आहे.
महाराष्ट्र या 20 राज्यांपैकी असून, महाराष्ट्र राज्याला 13 ऑक्टोबर 2020 रोजी 15,394 कोटी रुपये अतिरिक्त कर्जाची परवानगी देण्यात आली आहे.
जीएसटीमुळे निर्माण झालेली तूट भरून काढण्यासाठी अर्थ मंत्रालयाने सुचवलेल्या 2 पर्यायांपैकी पहिला पर्याय स्वीकारणाऱ्या राज्यांना जीएसडीपीच्या 0.50 टक्के अतिरिक्त कर्ज घेण्यास परवानगी देण्यात आली आहे.
27 ऑगस्ट 2020 रोजी झालेल्या जीएसटी परिषदेच्या बैठकीत हे दोन पर्याय मांडले गेले आणि त्यानंतर 29 ऑगस्ट, 2020 रोजी राज्यांना कळविण्यात आले. वीस राज्यांनी पर्याय -1 ला प्राधान्य दिले आहे. ही राज्ये आहेत - आंध्र प्रदेश, अरुणाचल प्रदेश, आसाम, बिहार, गोवा, गुजरात, हरियाणा, हिमाचल प्रदेश, कर्नाटक, मध्य प्रदेश, महाराष्ट्र, मणिपूर, मेघालय, मिझोरम, नागालँड, ओडिशा, सिक्कीम, त्रिपुरा, उत्तर प्रदेश आणि उत्तराखंड. आठ राज्ये अद्याप पर्याय स्वीकारणे बाकी आहेत.
पर्याय- 1 निवडणार्या राज्यांना उपलब्ध असलेल्या सुविधांमध्ये हे समाविष्ट आहेः
- कर्जाच्या माध्यमातून महसूलमधील तूट भरून काढण्यासाठी वित्त मंत्रालयाने समन्वय साधून एक विशेष कर्ज खिडकी सुरू केली आहे. राज्यांच्या महसुलात एकूण तूट अंदाजे 1.1लाख कोटी रुपये आहे.
- कोविड महामारीची परिस्थिती लक्षात घेता भारत सरकारने परवानगी दिलेल्या 2% अतिरिक्त कर्जापैकी जीएसडीपीच्या 0.5 टक्के अंतिम हप्ता घेण्याची परवानगी, सुधारणांची अट माफ केली.
व्यय विभागाने 17 मे 2020 रोजी राज्यांना जीएसडीपीच्या 2% पर्यंत अतिरिक्त कर्ज मर्यादा दिली होती. या 2 टक्के मर्यादेपैकी 0.5 टक्के चा अंतिम हप्ता भारत सरकारच्या विहित चारपैकी कमीतकमी तीन सुधारणा करण्याशी जोडलेला होता. तथापि, जीएसटी अंमलबजावणीमुळे निर्माण झालेली तूट भरून काढण्यासाठी पर्याय - 1चा वापर करणाऱ्या राज्यांच्या बाबतीत, जीएसडीपीच्या 0.5% अंतिम हप्ता घेण्यासाठी सुधारणांची अंमलबजावणी करण्याची अट माफ करण्यात आली आहे. अशा प्रकारे, पर्याय -1 चा वापर करणारी 20 राज्ये खुल्या बाजारातील कर्जातून 68,825 कोटी रुपये कर्ज घेण्यास पात्र ठरली आहेत. विशेष कर्ज घेण्यासंदर्भातील कारवाई स्वतंत्रपणे केली जात आहे.
राज्य निहाय माहिती येथे पाहता येईल.
B.Gokhale/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी आग्रा-लखनऊ द्रुतगती मार्गावर झालेल्या अपघातात प्रवाशांच्या मृत्यूबद्दल केला शोक व्यक्त
नवी दिल्ली, 13 फेब्रुवारी 2020
पंतप्रधानांनी आज आग्रा-लखनऊ द्रुतगती मार्गावर झालेल्या अपघातात अनेक प्रवाशांच्या मृत्यूबद्दल शोक व्यक्त केला आहे.
“आग्रा-लखनऊ एक्स्प्रेस मार्गावर अनेक प्रवाशांचे अपघातात झालेल्या निधनामुळे मला अतिशय वाईट वाटत आहे. शोकग्रस्त कुटुंबांच्या दुःखात मी सामील असून मृतांना सद्गती मिळो", असे त्यांनी ट्विटमध्ये म्हटले आहे.
ते पुढे म्हणाले, “मी अपघातात जखमी झालेल्यांच्या त्वरित पुनर्प्राप्तीसाठी प्रार्थना करतो”
B.Gokhale/P.Kor
(Visitor Counter : 52
ऊर्जा मंत्रालय
देशातली उर्जेची गरज भागवण्यासाठी एनटीपीसीने उचललेली पाऊले
नवी दिल्ली, 30 ऑगस्ट 2021
देशात उर्जेच्या मागणीत मोठी वाढ दिसून येत असून ग्रीडच्या आवश्यकतेनुसार मागणीची पूर्तता करण्यासाठी एनटीपीसी म्हणजेच राष्ट्रीय औष्णिक उर्जा महामंडळ सर्वतोपरी प्रयत्न करत आहे. वाढती मागणी पूर्ण करण्यासाठी एनटीपीसी सज्ज होत असून एनटीपीसी समूहातल्या केंद्रातून, निर्मितीमध्ये गेल्या वर्षीच्या तुलनेत 23% वाढ नोंदवण्यात आली आहे.
वाढत्या मागणीची पूर्तता करण्यासाठी खालील पाऊले उचलण्यात आली आहेत :
- कोळसा धोरणाच्या लवचिक वापराअंतर्गत ज्या केंद्रांवर कोळसा साठा परिस्थिती चिंताजनक आहे अशा ठिकाणी एनटीपीसी, कोळश्याची व्यवस्था करत आहे.
- ज्या केंद्रांवर कोळश्याची स्थिती चिंताजनक आहे अशा ठिकाणी कोळसा साठा वाढवण्यासाठी कोल इंडिया आणि रेल्वेशी सातत्याने समन्वय राखला जात असून आवश्यक त्या ठिकाणी रेल्वेच्या वाघिणी वळवल्या जात आहेत.
- याआधी नोंदवण्यात आलेल्या करारातून दारलीपल्ली युनिट #2  कार्यान्वित करण्यात आले असून 01-09-2021पासून त्याचे वाणिज्यिक संचालन सुरु करण्यात येणार आहे.
- एनटीपीसीच्या सर्व खाणीतून कोळसा उत्पादन वाढवण्यात येत आहे.
- उर्जा निर्मिती कंपन्यासाठी गॅसची व्यवस्था करण्यासाठी किमान एका आठवड्यासाठी राज्यांनी नियोजन करावे अशी विनंती करण्यात आली आहे.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
दूरसंचार आणि माहिती तंत्रज्ञान मंत्रालय
कर्करोगाच्या 100 प्रकारांपैकी 70 प्रकार टाळता येऊ शकतात यासंबधी जाणीवजागृती आवश्यक- टाटा मेमोरियल केंद्राच्या संचालकांचे प्रतिपादन
मुंबई, 4 फेब्रुवारी 2021
भारतीय टपाल खाते, मुंबई विभाग यांनी मुंबईच्या टाटा मेमोरियल सेंटरच्या सहकार्याने कर्करोगासाठी विशेष पाकीट आज जारी केले. जागतिक कर्करोग दिन -2021 निमित्ताने या आजाराबद्दल जागृती करणे व लोकांना त्यांच्या आरोग्याला असणारा कर्करोगाचा धोका टाळण्यासाठी सहकार्य करणे ही यामागील उद्दिष्टे.
टाटा मेमोरियल सेंटरचे संचालक डॉ. राजेंद्र ए. बडवे, मुंबई आणि गोवा सर्कलचे मुख्य पोस्टमास्टर जनरल एच. सी अगरवाल तसेच भारतीय टपाल खात्याच्या मुंबई विभागाच्या पोस्टमास्टर जनरल स्वाती पांडे यांनी हे विशेष कव्हर जारी केले.
कर्करोगाच्या विविध 100 प्रकारांपैकी 70 प्रकार हे टाळता येण्याजोगे असतात व या आजाराच्या या गोष्टीबाबत जागृती करणे आवश्यक आहे अशी माहिती डॉ. राजेंद्र बडवे यांनी दिली.
भारतात कर्करोगाचे प्रमाण वाढीला लागले आहे. हे प्रमाण शहरात एक लाख लोकसंख्येमागे 100, निमशहरी भागात एक लाख लोकसंख्येमागे 60 ते 70 तर ग्रामीण भागात 40 ते पन्नास रोगग्रस्त असे आहे. आपण शहरीकरणाची किंमत अश्या प्रकारे चुकवत असतो, असे सांगून टाटा मेमोरियल रुग्णालयाचे संचालक म्हणाले की, “शहरीकरणासोबत येणाऱ्या आरामदायक जीवनशैली द्वारे आपण कर्करोगाला आमंत्रण देत असतो आणि त्याला प्रतिबंध करता येउ शकतो यावर अभ्यास झालेला आहे. ”
तंबाखूसेवन आणि लठ्ठपणा या दोन बाबी या जीवघेण्या आजाराला कारणीभूत आहेत. कर्करोगग्रस्तांनी उपचारानंतरही पाच वर्षांपर्यंत नियमित तपासणी करून घेत राहणे आवश्यक असल्याचे डॉ बडवे यांनी नमूद केले
देशभरात पसरलेल्या विस्तीर्ण टपाल खात्याच्या जाळ्याचे देशातील कर्करोग उपचारामधील लक्षवेधी सहयोगाबद्दल सांगताना डॉ बडवे यांनी, पूर्वी दुर्गम व ग्रामीण भागातील रूग्ण उपचारानंतरच्या तपासणीसाठी डॉक्टरांना पत्र पाठवत असत याचा उल्लेख केला.
कर्करोगाचे निदान व तपासणी, उपचारानंतरची नियमित तपासणी याबद्दल टपाल खात्याच्या महाराष्ट्र विभागीय कर्मचाऱ्यांमध्ये तसेच त्यांच्या कुटुंबियांमध्ये जागृती करण्यासाठी टाटा मेमोरियलच्या सहयोगाने मोहिम सुरू करणार असल्याचे मुंबई व गोवा सर्कलचे मुख्य पोस्टमास्तर जनरल एच. सी. अगरवाल यांनी सांगितले. ही मोहिम मुंबईपासून सुरु होईल.
कर्करोगाशी लढा देण्यासाठी संस्थेच्या सर्व कर्मचाऱ्यांमध्ये एकजूटीची भावना असणे आवश्यक असल्याचे मुंबई विभागाच्या पोस्टमास्तर जनरल स्वाती पांडे यांनी सांगितले.
या कार्यक्रमात वेगवेगळ्या वयोगटातील कर्करोगमुक्त सहभागी झाले होते. या रोगाशी झुंज घेतानाचे आपले अनुभव त्यांनी यावेळी कथन केले.Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 83
वाणिज्य आणि उदयोग मंत्रालय
भारत आणि बांगलादेश दरम्यान नवी दिल्लीत वाणिज्य सचिव स्तरावरील बैठक संपन्न
भारत आणि बांगलादेश दरम्यान वाणिज्य सचिव स्तरावरील बैठक 4 मार्च 2022 रोजी नवी दिल्ली येथे पार पडली. भारतीय शिष्टमंडळाचे नेतृत्व भारत सरकारचे वाणिज्य सचिव बी.व्ही.आर. सुब्रह्मण्यम आणि बांगलादेश शिष्टमंडळाचे नेतृत्व बांगलादेशच्या वाणिज्य मंत्रालयाचे वरिष्ठ सचिव तपन कांती घोष यांनी केले.
रेल्वे पायाभूत सुविधांचा विकास, बंदर पायाभूत सुविधा, सर्वसमावेशक आर्थिक भागीदारी करार , बॉर्डर हाट, मल्टी-मोडल वाहतुकीद्वारे प्रादेशिक कनेक्टिव्हिटी, मानकांचे सुसूत्रीकरण तसेच परस्पर मान्यता करारासह विविध मुद्द्यांवर उभय पक्षांनी विस्तृत चर्चा केली.
व्यापारावरील संयुक्त कृती गटाच्या  14 व्या बैठकीपूर्वी 2-3 मार्च रोजी नवी दिल्लीत भारत आणि बांग्लादेशच्या वाणिज्य मंत्रालयांच्या संयुक्त/अतिरिक्त सचिव स्तरावरील ही बैठक झाली. परस्पर हिताच्या विविध क्षेत्रांवर यात व्यापक चर्चा झाली.
संयुक्त कृती गट आणि वाणिज्य सचिवांच्या पुढील बैठका बांगलादेशमध्ये परस्पर सोयीच्या तारखांना आयोजित करण्याबाबत सहमती झाली
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने आतापर्यंत 181.56 कोटी मात्रांचा टप्पा केला पार
12 ते 14 वयोगटातील 34 लाखापेक्षा जास्त बालकांचे लसीकरण
भारतातील उपचाराधीन रुग्णांची संख्या आज 23,913 इतकी कमी झाली; भारताच्या आतापर्यंतच्या एकूण रुग्णसंख्येच्या तुलनेत ती 0.06% आहे.
गेल्या 24 तासात देशभरात 1,581 नव्या कोरोना रुग्णांची नोंद.
रुग्ण बरे होण्याचा दर सध्या 98.74%,
सध्याचा साप्ताहिक पॉझिटिव्हिटी दर 0.39%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 181.56  कोटी लसींच्या मात्रांचा टप्पा पार केला आहे. 2,14,38,677 सत्रातून हे लसीकरण पार पडले आहे.
वयोगट 12 ते 14 साठी 16 मार्च 2022 पासून लसीकरणाला सुरुवात झाली. या अंतर्गत आतापर्यंत 34 लाखापेक्षा जास्त  कोविड प्रतिबंधक लसमात्रा दिल्या आहेत.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10403113
|
|
2nd Dose
|
|
9991704
|
|
Precaution Dose
|
|
4369373
|
|
FLWs
|
|
1st Dose
|
|
18412260
|
|
2nd Dose
|
|
17490858
|
|
Precaution Dose
|
|
6684262
|
|
Age Group 12-14 years
|
|
1st Dose
|
|
3419633
|
|
Age Group 15-18 years
|
|
1st Dose
|
|
56294499
|
|
2nd Dose
|
|
35814910
|
|
Age Group 18-44 years
|
|
1st Dose
|
|
553873437
|
|
2nd Dose
|
|
460202340
|
|
Age Group 45-59 years
|
|
1st Dose
|
|
202626402
|
|
2nd Dose
|
|
183959784
|
|
Over 60 years
|
|
1st Dose
|
|
126652374
|
|
2nd Dose
|
|
114583223
|
|
Precaution Dose
|
|
10823772
|
|
Precaution Dose
|
|
2,18,77,407
|
|
Total
|
|
1,81,56,01,944
देशात कोविड रुग्णसंख्या सातत्याने कमी होत आहे. सध्या ती 23,913 इतकी कमी झाली आहे, ती देशाच्या आतापर्यंतच्या एकूण रुग्णसंख्येच्या तुलनेत 0.06% इतकी आहे.
परिणामी, देशातील रुग्ण बरे होण्याचा दर 98.74% झाला आहे.
गेल्या 24 तासांत 2,741 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,24,70,515 झाली आहे.
गेल्या 24 तासात देशभरात 1,581 नव्या कोरोना रुग्णांची नोंद झाली.
गेल्या 24 तासात एकूण 5,68,471 चाचण्या करण्यात आल्या. भारताने आतापर्यंत एकूण 78.36  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.39% तर दैनंदिन पॉझिटिव्हिटी दर 0.28% आहे.
आरोग्य आणि कुटुंब कल्याण मंत्रालय
अवयवदानाला चालना देण्यासाठी अवयव प्रत्यारोपण कार्यक्रम चालू
नवी दिल्ली, 25 जून 2019
अवयवदानाला प्रोत्साहन देण्यासाठी सरकारने राष्ट्रीय अवयव प्रत्यारोपण कार्यक्रम सुरु केला आहे. त्यासाठी नवी दिल्ली इथे राष्ट्रीय अवयव आणि उती प्रत्यारोपण संस्था स्थापन करण्यात आली असून, चंदीगड, मुंबई, चेन्नई, कोलकाता आणि गुवाहाटी इथे पाच क्षेत्रिय अवयव आणि उती प्रत्यारोपण संस्थांची स्थापना करण्यात आली आहे. मध्य प्रदेश, केरळ, राजस्थान, हरियाणा, गोवा, जम्मू-काश्मीर, ओदिशा आणि उत्तर प्रदेश या राज्यांना, राज्य अवयव आणि उती प्रत्यारोपण संस्था स्थापन करण्यासाठी केंद्र सरकारने निधी वितरीत केला आहे.
अवयवदानासंदर्भात अहोरात्र कॉल सेंटर सुरु करण्यात आले असून, 1800114770 ही टोल फ्री हेल्पलाईनही आहे. अवयवदानासंदर्भात जागरुकता निर्माण करण्यासाठी विविध भागात कार्यक्रम आयोजित केले जातात. तसेच दूरदर्शन आणि इतर दूरचित्रवाणी वाहिन्यांवरुन संदेशही प्रसारित केला जातो.
आरोग्य आणि कुटुंब कल्याण राज्यमंत्री अश्विनी कुमार चौबे यांनी आज राज्यसभेत ही माहिती दिली.
B.Gokhale/S.Kakade/D.Rane
(Visitor Counter : 82